ผิวหนังบริเวณหน้าแข้งบางส่วน มีสีออกแดงๆ ชมพู จะรู้สึกแห้งๆ ตึง บริเวณนั้นขนจะขึ้นน้อยแล้วก็มีอาการแสบ คัน หรือบางทีก็ปวดๆบริเวณขาข้างนั้น ซึ่งบางทีก็ไม่ได้เกิดตรงที่มีรอยแดงแต่อีกข้างไม่เป็นอะไร ปกติ
สวัสดีค่ะ อาการที่ผิวหนังแห้ง แดง แสบนั้น อาจจะมีสาเหตุได้หลายอย่างเช่น อาการต่างๆนั้น เกิดจากผิวที่แห้งเอง หรือเป็นจากผื่นผิวหนังอักเสบเรื้อรังจากการระคายสัมผัสสารที่ทำให้ระคายได้ การไปขัดถูมากๆ การติดเชื้อแบคทีเรียหรือเชื้อราที่ผิวหนังร่วมด้วย อาจทำให้มีอาการบวม แดง หรือมีหนองร่วมด้วย โรคงูสวัดโดยจะมีตุ่มน้ำบนพื้นแดง ปวดแสบร้อน หรืออาจเป็นโรคผื่นผิวหนังอักเสบบางชนิดเช่นสะเก็ดเงินในเบื้องต้น ไม่ไปแกะเกาบริเวณที่เป็น รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตรงผิวหนังแดงโดยตรง และยังไม่ควรเอายาอะไรไปทาเพราะยังไม่ทราบการวินิจฉัย ทาครีมบำรุงให้ความชุ่มชื้นได้ สังเกตอาการ ถ้ายังมีอาการคันมาก ผื่นคันลุกลาม ควรไปพบแพทย์เพื่อตรวจเพิ่มเติม ส่วนเรื่องอาการปวดขานั้น อาจจะเป็นอาการปวดที่สัมพันธ์กับผื่นหรือไม่ก็ได้ อาจจะต้องดูลักษณะผื่นก่อนว่านึกถึงภาวะที่ทำให้ปวดได้หรือไม่ แต่ส่วนใหญ่ผื่นผิวหนังมักจะมีอาการเจ็บ แสบ คัน มากกว่าปวดค่ะ